30 Službeni list Europske unije 02/Sv. 22 31979D0505 31.5.1979. SLUŽBENI LIST EUROPSKIH ZAJEDNICA L 134/13 ODLUKA VIJEĆA od 8. svibnja 1979. o sklapanju Protokola uz Sporazum o uvozu predmeta za obrazovne, znanstvene i kulturne svrhe (79/505/EEZ) VIJEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir preporuku Komisije, budući da je Sporazum o uvozu predmeta za obrazovne, znan- stvene i kulturne svrhe, poznat kao Sporazum iz Firence, sastav- ljen na inicijativu Unesca, namijenjen olakšavanju slobodnoga protoka knjiga, publikacija i predmeta za obrazovne, znanstvene i kulturne svrhe; budući da se u tu svrhu Sporazumom između ostalog predviđa da se prilikom uvoza takvih predmeta ne naplaćuju carine; budući da je na devetnaestoj Općoj konferenciji Unesca održanoj 26. studenoga 1976. donesen Protokol uz Sporazum iz Firence kako bi se oslobođenje od carina proširilo i na izvjestan broj predmeta koji su do tada bile izuzeti od takvog oslobođenja; budući da se ovaj Protokol treba smatrati zasebnim pravnim instrumentom  iako  predstavlja akt kojim se  dopunjava Sporazum; budući da su, podložno primjeni mogućnosti koje se pružaju u stavku 16. točki (a) Protokola, odredbe Protokola u skladu s ciljevima Europske ekonomske zajednice; budući da je stoga poželjno sklopiti ovaj Protokol te istodobno odobriti izjave navedene u stavku 16. točki (a), ODLUČILO JE: Članak 1. 1. — Protokol od 26. studenoga 1976. uz Sporazum o uvozu predmeta za obrazovne, znanstvene i kulturne svrhe odobrava se u ime Europske ekonomske zajednice. Tekst Protokola priložen je ovoj Odluci. 2. — Prilikom potpisivanja Protokola izjavljuje se da Zajednicu: — ne obvezuju dijelovi II. i IV., — ne obvezuju prilozi C. 1., £, Gi H. Članak 2. Predsjednik Vijeća ovlašćuje se za imenovanje osobe koja će biti ovlaštena za potpisivanje Protokola kako bi on bio obvezujući za Zajednicu. Članak 3. Predsjednik Vijeća pohranjuje akt o prihvaćanju predviđen stavkom 14. točkom (c) Protokola. Sastavljeno u Bruxellesu 8. svibnja 1979. Za Vijeće Predsjednik P. BERNARD-REYMOND